Prytz var utdannet fra Statens lærerskole i forming 1968–1971, vev- og tegnelinjer ved Oslo Husflidskole, Istituto d'Arte i Firenze 1959–1961, og hun var hospitant ved Statens håndverks- og kunstindustriskole under Olav Mosebekk. Hun hadde separatutstilling på Unge Kunstneres Samfunn i 1975. Hun deltok også på flere gruppeutstillinger, blant på Oslo Kunstforening i 1975, Kunstnernes Hus i 1975, Pedagogisk Vandreutstilling i 1976 og Norsk Kunsthåndverk i 1977.